钦定古今图书集成/明伦汇编/氏族典/第290卷 > 唐廷瑞
## 钦定古今图书集成/明伦汇编/氏族典/第290卷 > 唐廷瑞

按《尚友录》：“廷瑞，字君祥，歙人。父大有，家仅小腆，特好
施与。里人困乏，暮夜投镪粟，受施者莫知其人名。有
子五人，皆贤厚读书，廷瑞以《礼经》预计偕丙辰文天
祥榜进士，特奏名，授福州文学，郊恩授迪功郎，转遂
安簿。郡守钱可则以博洽多闻，辟入议幕，漕使魏克
愚聘充试官，士子服其精鉴。廷瑞早孤，事母朱氏至”
孝，待昆弟以恩。有《容斋杂著》一十卷，藏于家。